Ved køreplansskiftet 15. december 2014 blev linjen på ny ændret. Baggrunden var indførelsen af et nyt signalsystem, der i første omgang blev etableret på [[Nordbanen]] mellem Jægersborg og Hillerød. I den forbindelse ønskede man at samle de tog, der var forberedt på det nye system, på en strækning. Det medførte blandt andet, at linje B omlagdes til Farum i stedet for linje A.<ref>''Ny køreplan for S-tog'' af Tommy O. Jensen. Jernbanen 6/2014, s. 13-14.</ref> Men for at linje B ikke skulle blive indhentet af linje H på Hareskovbanen, forlængede man køretiden for linje H ved at give den stop ved alle stationer undervejs der.<ref>{{Cite web |url=http://www.dsb.dk/trafikinformation/aendringer-i-trafikken/?trafficType=Planned&trafficId=37512 |title=''S-togene får ny køreplan 15. december'', dsb.dk |access-date=27. november 2014 |archive-date= 5. december 2014 |archive-url=https://web.archive.org/web/20141205083727/http://www.dsb.dk/trafikinformation/aendringer-i-trafikken/?trafficType=Planned&trafficId=37512 |url-status=unfit }}</ref><ref name="Tog 2014">''Tog i Danmark 14.12.2014-12.12.2015'', s. 74.</ref> Et par år efter, 30. januar 2017, blev linjenettet imidlertid ændret nok en gang. Linje H blev atter afkortet fra Farum til Østerport, mens myldretidskørslen på Hareskovbanen blev overtaget af en forlænget linje Bx med et begrænset antal stop undervejs. Samtidig indstilledes driften på linje H om aftenen, hvor linje C i stedet blev forlænget til Frederikssund ligesom i weekenderne.<ref name="S17">{{Cite web |url=https://www.dsb.dk/kampagner/s17/ |title=''S17 - køreplanen for S-tog i 2017'', dsb.dk |access-date=26. januar 2017 |archive-date= 2. februar 2017 |archive-url=https://web.archive.org/web/20170202052014/https://www.dsb.dk/kampagner/s17/ |url-status=unfit }}</ref><ref name="Tog 2017">''Tog i Danmark 11.12.2016-09.12.2017'', s. 97.</ref><ref name="S-togskøreplanen">[http://myldretid.dk/nyheder/nr/915 ''"Boganmeldelse": S-togskøreplanen fra 30. januar 2017''] af Thomas de Laine. Myldretid.dk, 29. november 2016.</ref>
Historie Foreninger Organisationer